hu hu hu hu hu hu hu hu hu ms hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en cs de hu sk hu hu hbs_lat pt hu hu fr hu hu hu nl hu hu hu hu cs hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Vörös Sün Ház – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 27.
Ugrás a navigációhoz Ugrás a kereséshez
A Vörös Sün Ház Budapest ma is használatban lévő legrégibb épülete, amely nevét a benne egykor működött fogadóról kapta.
Település: Budapest I. kerület, Budai Várnegyed
Címe: 1011 Hess András tér 3., Fortuna u. 1., Táncsics M. u. 2.
Védettsége: II. kategóriás védett műemlékegyüttes[1]
Ma is fennálló épületét 1260 körül emelt, több korai gótikus, középkori lakóházból a 18. században egyesítették.
Az 1300-as években Konth Miklós nádor (a Pálffy grófi család ősapja) is a ház tulajdonosa volt.
1686-ban az épület előtt esett el Buda utolsó török kormányzója,[2] Abdurrahmán Abdi Arnaut pasa.
Sokáig ez volt a Budai Várnegyed egyetlen vendégfogadója.
1764-ben az épület korábbi kertjében tánctermet építettek, majd Felix Berner[3] osztrák színigazgató javaslatára színpadot is kialakítottak benne.
Az 1760-as években itt tartottak Budán elsőként színházi előadást, majd ez a ház adott otthont a Verner Színház néven működött első magyar gyermekszínháznak. A társulatot alkotó 6–14 éves gyermekek nemcsak az épület nagytermében játszottak, hanem sikeres vidéki turnékat is bonyolítottak.
1773-ban Nöpauer Máté budai építőmester vásárolta meg az ingatlant. Azonnal kérelmet nyújtott be Habsburg Albert főherceghez, hogy a kertjében 9 évvel azelőtt épített tánctermet nyilvános bálok céljaira használhassa. 1776-ban kérelmét elutasították, mivel a budai városi tanács véleménye szerint Budán nem volt szükség több redoute-ra (vigadóra).
1783-ban határozta el az uralkodó a kormányszékek Pozsonyból Budára telepítését. Mivel a Vár egyetlen fogadója – a Vörös Sün – ekkora forgalomhoz hét szobájával kicsi volt és korszerűtlen, a magisztrátus felszólította a tulajdonost az épület bővítésére, de az nem tudott, vagy nem akart a felszólításnak eleget tenni. Ekkor a fogadó működtetési jogát Heinrich Bulla[4] bérelte tőle.
Meyer Johann fogorvos 1789-ben meghirdette Pestről Budára költözését a Vörös Sün fogadó 8. sz. szobájába, ahol jobb körülmények között fogadhatja pácienseit. 1798-ban ő és Karl testvére (szintén nagy gyakorlattal rendelkező fogász) ezen a címen rendelt, vagyis a rendelőben így ketten dolgoztak.[5]
A vár első fogadójaként a ház 1805-ig funkcionált.
1820-ban helyezték el az épület homlokzatán a Vörös Sün domborművet, a „ZUM ROTEN IGL” fogadó cégérét.
A 20. század elején kabaré, nyilvánosház is működött az épületben,[6] amelyet 1959-ben felújítottak.
↑ Archivált másolat. [2007. november 11-i dátummal az eredetiből archiválva]. (Hozzáférés: 2008. november 6.)
↑ http://www.hm.gov.hu/hirek/kiadvanyok/uj_honvedsesegi_szemle/magyarorszg_vrai__28 Archiválva 2008. augusztus 29-i dátummal a Wayback Machine-ben, http://www.szoborlap.hu/1827_abdurrahman_abdi_arnaut_sirko_budapest_n_a_1932.html Archiválva 2009. április 3-i dátummal a Wayback Machine-ben
↑ Vöröslámpás ház is volt a budai Vörös Sün
műemlékem.hu: Vörös Sün vendégfogadó
Séta ódon utcákon – a budai vár
St. George Residence a budai Várban
Gy. Balogh Ágnes: Nöpauer Máté élete és munkássága
Dr. Arányi Lajos: A budai emléktáblák ügyében / Vasárnapi Újság Pest, 1866. január 21.
Mire használták a Vörös Sün házat?; BBC History Magazin, 2017. január, 92. oldal
A lap eredeti címe: „https://hu.wikipedia.org/w/index.php?title=Vörös_Sün_Ház&oldid=25312595”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 27., 12:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.